La British American Racing xe stà na squadra de Formula 1 creaa dala multinasional del tabaco British American Tobacco par publicizar ei marchi dei propri prodoti. La squadra ga partesipà al Canpionà Mondial a partir dal 1999 dopo che la gh'avea rilevà el material dela scuderia Tyrrell, ma xe stà cedua a fin 2005 ala Honda, partner tecnologico xà dal 2000. La squadra la xera nata come progeto intorno a Jacques Villeneuve, gestia dal so manager Craig Pollock, ma la xe sucesivamente staa afidà ala zestion de David Richards. La Honda ga via via aumentà el so ruolo sino ad acquisir na partecipasion azionaria a l'inisio del 2005. El 4 de otobre 2005 xe stà difondesta la notisia dell'aquisision del resto dela società in seguito a l'imposision de noe regole internasionai che le impedise la sponsorizasion da parte de marchi del tabaco. 'Ntea stagione 2004 la BAR xe rivà seonda inte el canpionà costrutori, pur non avendo vinto gnanca on Gran Premio. I piloti quel'ano i xera l'englese Jenson Button e el giaponese Takuma Sato, confermai par el 2005. Inte el 2005 i risultai xe stai manco brilanti e la squadra ga anca subìo na squalifega dopo el Gran Premio di San Marino.